Vido etiam de Porllens et filius ejus Bardulus dederunt Deo et sancte Marie de Firmitate et fratribus ejusdem loci quicquid habebant infra territorium de Moncels et de Barges et terciam partem decime quam possidebant in prefato territorio. Insuper per omnes silvas suas, in Clus videlicet et in Porllens, cursum ad pastum animalium porcorumque suorum. Hujus rei testes: Stephanus Nebulensis, Niger presbiter, Dalmatius de Malomonte, Wido frater ejus de Sparnai, Robertus, prepositus.